Národná rada Slovenskej republiky

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 264/2009

**932a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov (tlač **932**)v druhom čítaní

Výbor Národnej rady Slovenskej republiky pre hospodársku politiku ako gestorský výbor (ďalej len „gestorský výbor“) k vládnemu návrhu zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov (tlač **932)** v druhom čítaní v súlade s § 79 zákona NR SR č. 350/1996 Z. z. o rokovacom poriadku Národnej rady Slovenskej republiky (ďalej len „rokovací poriadok“) podáva Národnej rade Slovenskej republiky spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1229 zo 4. februára 2009 pridelila vládny návrh zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov (tlač **932)** na prerokovanie v druhom čítaní vo výboroch do 6. februára 2009 a v gestorskom výbore do 10. februára 2009:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodársku politiku a

Výboru Národnej rady Slovenskej republiky pre pôdohospodárstvo, životné prostredie a ochranu prírody.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Vládny návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením č. 564 zo 4. februára 2009.
* Výbor Národnej rady Slovenskej republiky pre hospodársku politiku uznesením č. 468 z 10. februára 2009.
* Výboru Národnej rady Slovenskej republiky pre pôdohospodárstvo, životné prostredie a ochranu prírody uznesením č. 367 z 5. februára 2009.

**IV.**

Z uznesenia Výboru Národnej rady Slovenskej republiky pre pôdohospodárstvo, životné prostredie a ochranu prírody pod bodom III tejto správy vyplývajú tieto pozmeňujúce a doplňujúce návrhy:

1. V čl. I sa dopĺňa nový 1. bod, ktorý znie:

„1. V § 1 písm. a) sa vypúšťajú slová „z ktorých jeden je na druhom ekonomicky závislý,“.“.

Doterajšie body sa primerane prečíslujú.

Zámerom týchto úprav je vypustenie pojmu „ekonomická závislosť“ z textu zákona. Zadefinovanie ekonomickej závislosti v dnes platnom Zákone o neprimeraných podmienkach v obchodných vzťahoch a najmä povinnosť skúmať ekonomickú závislosť v rámci kontrolnej procedúry, robia vykonateľnosť zákona problematickú, pretože, tak ako je to uvedené na prvej strane Dôvodovej správy, je skúmanie neprimeraných podmienok podmieňované predchádzajúcim preukázaním ekonomickej závislosti, čo je prakticky veľmi zložité. Problémom, ktorý treba riešiť, sú preto výlučne neprimerané podmienky v obchodných vzťahoch, ktoré jednoznačne vyplývajú z uzatvorených zmlúv a nie ekonomická závislosť. Nepriamym spôsobom existencia neprimeraných podmienok vlastne dokazuje existenciu ekonomickej závislosti.

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča neschváliť*

1. V čl. I sa dopĺňa nový 2. bod, ktorý znie:

„2. V § 2 sa vypúšťa písmeno b).

Doterajšie písmená c) až g) sa označujú ako písmená b) až f).“.

Doterajšie body sa primerane prečíslujú.

Zámerom týchto úprav je vypustenie pojmu „ekonomická závislosť“ z textu zákona. Zadefinovanie ekonomickej závislosti v dnes platnom Zákone o neprimeraných podmienkach v obchodných vzťahoch a najmä povinnosť skúmať ekonomickú závislosť v rámci kontrolnej procedúry, robia vykonateľnosť zákona problematickú, pretože, tak ako je to uvedené na prvej strane Dôvodovej správy, je skúmanie neprimeraných podmienok podmieňované predchádzajúcim preukázaním ekonomickej závislosti, čo je prakticky veľmi zložité. Problémom, ktorý treba riešiť, sú preto výlučne neprimerané podmienky v obchodných vzťahoch, ktoré jednoznačne vyplývajú z uzatvorených zmlúv a nie ekonomická závislosť. Nepriamym spôsobom existencia neprimeraných podmienok vlastne dokazuje existenciu ekonomickej závislosti.

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča neschváliť*

1. V čl. I 5. bod znie:

„5. V § 3 ods. 5 písm. d) znie:

„d) určenie dlhšej lehoty na splnenie peňažného záväzku ako 30 dní odo dňa doručenia faktúry za dodaný potravinársky tovar,“.“

Je potrebné, aby sa lehota splatnosti 30 dní uplatňovala na všetky potravinárske výrobky. Dôvodom je skutočnosť, že v praxi bývajú vo väčšine prípadov do tejto lehoty predané i také produkty, ako sú napríklad konzervy a pivo a dlhšia lehota splatnosti potom znamená úverovanie obchodných reťazcov zo strany dodávateľov úplne zdarma.

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča neschváliť*

1. V čl. I. sa za 7. bod vkladá nový 8 znie:

„8. § 5 odsek 3 znie:

„(3) Predmetom kontroly sú len údaje, informácie, doklady a písomnosti, z ktorých sa dá zistiť dohodnutie a uplatňovanie neprimeraných podmienok medzi účastníkmi obchodného vzťahu.“.

Doterajšie body sa primerane prečíslujú.

Zámerom týchto úprav je vypustenie pojmu „ekonomická závislosť“ z textu zákona. Zadefinovanie ekonomickej závislosti v dnes platnom Zákone o neprimeraných podmienkach v obchodných vzťahoch a najmä povinnosť skúmať ekonomickú závislosť v rámci kontrolnej procedúry, robia vykonateľnosť zákona problematickú, pretože, tak ako je to uvedené na prvej strane Dôvodovej správy, je skúmanie neprimeraných podmienok podmieňované predchádzajúcim preukázaním ekonomickej závislosti, čo je prakticky veľmi zložité. Problémom, ktorý treba riešiť, sú preto výlučne neprimerané podmienky v obchodných vzťahoch, ktoré jednoznačne vyplývajú z uzatvorených zmlúv a nie ekonomická závislosť. Nepriamym spôsobom existencia neprimeraných podmienok vlastne dokazuje existenciu ekonomickej závislosti.

**Výbor NR SR pre pôdohospodárstvo, životné prostredie a ochranu prírody**

*Gestorský výbor odporúča neschváliť.*

Výbor Národnej rady Slovenskej republiky pre hospodársku politiku ako gestorský výbor podľa § 79 ods. 4 písm. e)  rokovacieho poriadku odporúča Národnej rade Slovenskej republiky

**o bodoch 1, 2, 3** a **4** hlasovať spoločne s odporúčaním **neschváliť**

**V.**

Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov

**s c h v á l i ť .**

Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov (tlač **932a)** v druhom čítaní bola schválená uznesením č. 470 z 10. februára 2009.

Súčasne výbor poveril spoločného spravodajcu výborov predložiť Národnej rade Slovenskej republiky spoločnú správu výborov o výsledku prerokovania návrhu zákona.

Bratislava 10. februára 2009

Maroš **K o n d r ó t**v. r.

predseda Výboru NR SR pre

hospodársku politiku